MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

…./2011.(…..)

ÖNKORMÁNYZATI RENDELETE

a gyermekvédelmi és szociális ellátásokról szóló 5/2011.(II.11.) önkormányzati rendelet módosításáról.

Martfű Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény / továbbiakban Szt./ 32. §. (3) bekezdésében kapott felhatalmazás alapján, a helyi önkormányzatokról szóló 1990. évi LXV. törvény 16. § (1) bekezdésében meghatározott feladatkörében eljárva a következőket rendeli el:

1. §
A gyermekvédelmi és szociális ellátásokról szóló önkormányzati rendelet / továbbiakban Ö.r. / 14. § (2) bekezdése  helyébe az alábbi rendelkezés kerül:
14. §. (2) Az önkormányzat a Szt.  38. § (1), (2). (5) bekezdésében foglaltakon túl helyi lakásfenntartási támogatást nyújt annak a személynek akinek a háztartásában az egy fogyasztási egységre jutó havi  jövedelem nem haladja meg az öregségi nyugdíj mindenkori legkisebb összegének a 260%-át,  és a háztartás tagjai egyikének sincs vagyona.

2. §
Az Ö.r. 14. §. (10) bekezdése az alábbiak szerint módosul:

14. § (10)  A lakásfenntartási támogatás iránti kérelmet az önkormányzat Polgármesteri Hivatala Művelődési és Szociális Irodájához kell benyújtani. A kérelemhez csatolni kell a támogatást kérő nyilatkozatát a saját és a vele egy háztartásban élők jövedelmi viszonyairól, és az azokat tanúsító igazolásokat, valamint a lakásnagyságot igazoló iratot.   
3. §

E rendelet 2011. október 1-jén lép hatályba azzal, hogy rendelkezéseit a folyamatban lévő ügyekben is alkalmazni kell.

